Source: http://politeia.org.ro/stiri-revista-presei/revista-presei-6-iulie-macelarirea-curtii-de-conturi-hotii-decid-oportunitatea-furtului/58793/
Timestamp: 2018-07-19 11:35:10+00:00

Document:
Revista Presei – 6 iulie. Măcelărirea Curții de Conturi – hoții decid “oportunitatea” furtului! | PoliteiaWorld
Home » Stiri / Revista Presei	» Revista Presei – 6 iulie. Măcelărirea Curții de Conturi – hoții decid “oportunitatea” furtului!
Buna dimineata intr-o zi de vineri, 6 iulie. Vremea de vineri aspectul vremii se va mai ameliora în toate zonele țării, pe spații relativ extinse urmând să cadă averse de ploaie însoțite de frecvențe descărcări electrice și izolat de grindină. Doar local cantitățile de apa vor fi mai importante, de până la 20-30 de mm. Vântul va suflă slab în cea mai mare parte a țării, cel mult slab până la moderat în sud-vestul extrem și în sud-est. Temperaturile maxime vor fi cuprinse în general între 24 și 29 de grade în Transilvania și Maramureș, 27-31 de grade în Banat și Crișana, 29-34 de grade în Oltenia, Muntenia și Dobrogea (cu cele mai scăzute valori așteptate a se înregistra în zonă litorala și în estul Deltei Dunării) și 26-31 de grade în Moldova.
Ziua in care mandatul presedintelui Romaniei inceteaza. Liviu Dragnea, care pare sa nu-si mai poate controla nervii, a trecut la santaj pe fata la adresa lui Klaus Iohannis. Presedintele Iohannis este amenintat nu numai cu suspendarea, ci si cu demersuri referitoare la averea domniei sale si cu imputarea unor sume de bani de catre ANAF. Sigur ca presedintele are in fata legii si Fiscului un statut egal cu al oricarui alt cetatean roman. Dar faptul ca Liviu Dragnea da efectiv ordin ministrului de Finante si sefului ANAF sa declanseze impotriva presedintelui operatiuni care pana ieri nu interesau pe nimeni, iar acestia bat din calcaie, mi se pare imposibil de interpretat altfel decat ca un santaj in stil mafiot. Totul sub pretextul ca presedintele nu ar respecta decizia CCR privind revocarea dnei Kovesi. Dar, daca ar accepta aceasta decizie, insusi presedintele Romaniei ar incalca grav cel putin art. 148 din Constitutia Romaniei potrivit caruia: ” (2) Ca urmare a aderarii, prevederile tratatelor constitutive ale Uniunii Europene, precum si celelalte reglementari comunitare cu caracter obligatoriu, au prioritate fata de dispozitiile contrare din legile interne, cu respectarea prevederilor actului de aderare. (4) Parlamentul, Presedintele Romaniei, Guvernul si autoritatea judecatoreasca garanteaza aducerea la indeplinire a obligatiilor rezultate din actul aderarii si din prevederile alineatului (2) .” Iar Decizia CCR nr.358/ 30 mai 2018 incalca grav obligatiile europene ale Romaniei prin anularea independentei procurorilor, transformati in agenti guvernamentali. In raspunsul adresat de presedintele Comisiei de la Venetia, Gianni Buquicchio, sesizarilor facute de presedintele CCR, Valer Dorneanu, este reiterat caracterul obligatoriu al deciziilor CCR, care insa la randul lor trebuie sa indeplineasca conditia expresa a legalitatii. Integral pe Ziare.com
Cum a ajuns suspendarea președintelui ultima opțiune a lui Dragnea. Liviu Dragnea este mai nervos ca niciodată. Miercuri seara, după ce a reușit performanța să treacă și prin Camera Deputaților modificările la Codul Penal, croite pe măsura problemelor sale din justiție, avea toate motivele să fie fericit. Cu toate acestea, nu părea deloc că își savurează noua victorie. Obișnuitele acuzații lansate împotriva președintelui și a dușmanilor din ”statul paralel” au fost eclipsate de certurile cu cameramanii și cu reporterii care i-au pus întrebări incomode. La fel s-a întâmplat și joi dimineață. Din Dragnea cel sfătos, care trecea senin peste toate hărțuielile ziariștilor cu o remarcă bășcălioasă și un zâmbet șmecheresc în golțul gurii, nu a mai rămas nimic. Se răstea la jurnaliștii ”ostili” de parcă ar fi avut în față judecătorii care l-au condamnat la trei ani de închisoare. De ce este atât de iritat liderul PSD, după ce demonstrat încă o dată că este stăpânul absolut al Parlamentului României și că toate dorințele sale, indiferent cât de absurde, pot deveni lege? Pentru că deși deține această putere imensă simte că este posibil ca, în final, să nu-i folosească la nimic. Se teme că va împărtăși soarta altor lideri PSD, precum Năstase și Ponta, care și ei păreau invincibili la un moment dat. Întocmai ca și victoria din Parlament împotriva moțiunii de cenzură, modificarea Codului Penal și a Codului de Procedură Penală nu îi rezolvă pe loc problemele vitale: dosarul angajărilor fictive, în care a primit deja o primă condamnare și dosarul ”Teldrum”, care ar putea fi trimis în curând în instanță. Și s-ar putea să nu i le rezolve niciodată, indiferent cât de grosolane sunt schimbările. De ce? Pentru că s-ar putea să nu intre în vigoare suficient de repede ca să îl mai prindă în libertate. Integral pe Digi24
Ageamii si infumurati! Cu ce argumente atacă Opoziţia Codul penal la CCR. PNL şi USR au sesizat CCR după modificările controversate făcute la Codul penal de coaliţia PSD-ALDE. În opinia Opoziţiei, zeci de articole, printre care şi cel care-l scapă pe Liviu Dragnea de puşcărie, ar fi neconstituţionale. Aleşii PNL şi USR au anunţat joi că peste 30 de articole din proiectul de modificare a Codului penal au fost atacate la Curtea Constituţională, în demersul Opoziţiei fiind prinse probleme atât de formă, cât şi de fond, în ceea ce priveşte iniţiativa adoptată miercuri de Parlament. „Sperăm că acest cod al protejării infractorilor nu va deveni lege niciodată“, a declarat deputatul Ioan Cupşa, reprezentant al PNL în Comisia specială pentru legile Justiţiei, structură unde au fost făcute modificările pentru o nouă formă a Codului penal. Dezincriminarea abuzului în serviciu Cele mai multe pagini ale argumentaţiei aleşilor din Opoziţie se referă la neconstituţionalitatea articolului 297, alineatul (1), adică abuzul în serviciu, infracţiune care ar urma să fie aproape complet dezincriminată, după cum susţin şi autorii sesizării CCR, în condiţiile în care e redusă limita maximă la 5 ani, de la 7 ani cât este în prezent în Codul penal sau este abrogată forma agravantă din Legea privind prevenirea şi sancţionarea faptelor de corupţie, prin care este dat şi un spor de o treime. „Condiţionarea existenţei infracţiunii de obţinerea folosului material patrimonial ar conduce la sancţionarea unei fapte prin care, spre exemplu, funcţionarul a obţinut 2.000 de lei prin încălcarea dispoziţiilor legale şi nepedepsirea unei fapte prin care funcţionarul a cauzat intenţionat o pagubă de 1.000.000.000 de lei, dar nu a obţinut niciun beneficiu propriu“ se arată în sesizarea semnată de aleşi ai PNL, USR şi PMP. Integral pe Adevarul
Forumul Judecătorilor îi solicită președintelui Klaus Iohannis să sesizeze CCR pe Codul Penal. Unul dintre argumente: au fost două voturi peste minimul necesar, însă trei deputați au interdicție de a ocupa funcții publice. Forumul Judecătorilor din România (FJR) îi solicită președintelui Klaus Iohannis să sesizeze Curtea Constituțională pe Codul Penal. În cererea de sesizare, Forumul Judecătorilor invocă între alte motive argumentul prezentat în exclusivitate de G4Media.ro referitor la faptul că trei dintre deputații care au votat modificările la Cod au decizii definitive în instanță de incompatilitate sau conflict de interese și se află sub interdicția de a ocupa funcții publice. ”Legea a fost adoptată cu doar două voturi peste minimul necesar, însă trei dintre deputații care au votat pentru adoptare aveau interdicția de a ocupa timp de trei ani funcții publice, constatată definitiv prin hotărâre judecătorească, respectiv deputații Steluța Cătăniciu, Roman Ioan Sorin și Suciu Matei, fiind încălcate dispozițiile art. 76 alin. (1) și art.124 alin.(1) din Constituția României”, se arată în documentul transmis de magistrați președintelui României. Argumentele FJR: ”Hotărârea judecătorească fiind înzestrată cu autoritate de lucru judecat, răspunde nevoii de securitate juridică, părţile având obligaţia să se supună efectelor obligatorii ale actului jurisdicţional, fără posibilitatea de a mai pune în discuţie ceea ce sa tranşat deja pe calea judecăţii. Prin urmare, hotărârea judecătorească produce efecte din momentul pronunţării, iar după rămânerea irevocabilă se situează în sfera actelor de autoritate publică, fiind învestită cu o eficienţă specifică de către ordinea normativă constituţională. Pe de altă parte, un efect intrinsec al hotărârii judecătoreşti îl constituie forţa executorie a acesteia, care trebuie respectată şi executată atât de către cetăţeni, cât şi de autorităţile publice. Or, a lipsi o hotărâre definitivă şi irevocabilă de caracterul ei executoriu reprezintă o încălcare a ordinii juridice a statului de drept şi o obstrucţionare a bunei funcţionări a justiţiei.” Integral pe G4Media
Puteti citi aici argumentele serioase (pe 61 de pagini!) nu cum au cei de la PNL.
Înalta Curte de Casaţie şi Justiţie a sesizat CCR pe modificările aduse Codului Penal. Judecătorii Înaltei Curţi de Casaţie şi Justiţie (ÎCCJ) anunţă, joi, că au sesizat Curtea Constituţională pe aspectele de neconstituţionalitate cuprinse în legea de modificare a Codului Penal. “Joi, 5 iulie 2018, judecătorii Înaltei Curţi de Casaţie şi Justiţie s-au constituit în Secţii Unite, conform dispoziţiilor art.25 lit. c) din Legea nr. 304/2004 privind organizarea judiciară, republicată, cu modificările şi completările ulterioare, pentru sesizarea Curţii Constituţionale în vederea exercitării controlului de constituţionalitate, înainte de promulgare, asupra Legii pentru modificarea şi completarea Legii nr. 286/2009 privind Codul penal, precum şi pentru modificarea şi completarea Legii nr. 78/2000 pentru prevenirea, descoperirea şi sancţionarea faptelor de corupţie”, a transmis Înalta Curte de Casaţie şi Justiţie, prin intermediul unui comunicat de presă remis joi MEDIAFAX. Astfel, secţiile unite ale Înaltei Curţi de Casaţie şi Justiţie au sesizat Curtea Constituţională asupra aspectelor de neconstituţionalitate cuprinse în Legea pentru modificarea şi completarea Legii nr. 286/2009 privind Codul penal, precum şi pentru modificarea şi completarea Legii nr. 78/2000 pentru prevenirea, descoperirea şi sancţionarea faptelor de corupţie. Şi PNL, USR şi PMP au sesizat, joi, CCR asupra proiectului de lege pentru modificarea Codului Penal, susţinând că peste 30 de articole sunt neconstituţionale, printre care şi cel care referitor la abuzul în serviciu, cât şi abrogarea articolului privind neglijenţa în serviciu. Integral pe Mediafax
Parlamentarii clujeni care au votat Codul Penal au fost asteptati la aeroport de protestatari. Au iesit pe usa din dos. Mai multi protestatari i-au asteptat, joi seara, in incinta Aeroportului International “Avram Iancu” Cluj pe cei trei deputati de la PSD si ALDE, care au sustinut modificarile la Codul Penal, pentru a le reprosa votul. Protestatarii au ajuns in incinta Aeroportului “Avram Iancu” Cluj pentru a-i astepta pe Horia Nasra si pe Cristina Burciu, de la PSD si pe Steluta Cataniciu, de la ALDE. Parlamentarii vizati au fost asteptati cu la aterizarea cursei de Bucuresti cu bannere cu mesaje precum: “Clujul nu uita, Clujul nu iarta”, “Steluta Cataniciu, ai vandut Clujul unor hoti, ramai la ei”, “Clujenii nu sunt hoti, voi pe cine reprezentati in Parlament?”, “Cetatenii de oroare ai Clujului: Horia Nasta, Steluta Cataniciu, Cristina Burciu”, “Horia, iti apune Steluta” sau “Steluta, esti incompatibila cu Clujul”. Cei trei parlamentari vizati nu au mai iesit pe la poarta de sosiri, dar protestatarii l-au oprit pe liderul UDMR, Kelemen Hunor, sosit cu acelasi avion. Manifestantii i-au reprosat si lui sustinerea modificarilor la Codurile Penale de catre Uniune la comisille de specialitate, ceea ce ii face pe alesii UDMR “complici ai PSD si ALDE. Integral pe Ziare.com
Senatul a măcelărit Curtea de Conturi. Instituţia nu va mai putea recupera prejudicii. Fondurile UE, în pericol să fie tăiate. Senatorii au finalizat joi atacul dat Curţii de Conturi, aprobând legea prin care limitează puternic funcţiile acestei instituţii, deşi UE a ameninţat că ne va tăia fondurile europene dacă Parlamentul va face acest lucru. Printre modificările aduse sunt faptul că instituţia nu va mai putea recupera prejudicii. ŞTIRI PE ACEEAŞI TEMĂ Fondurile europene pentru România, în pericol din cauza modificării legislative. Senatul a aprobat, joi, în calitate de for decizional, legea de modificare a organizării şi funcţionării Curţii de Conturi. Proiectul privind funcţionarea Curţii de Conturi a fost depus în noiembrie 2017 de mai mulţi parlamentari PSD şi PNL, dar, iniţial, acesta era inofensiv. În mâna PSD Mai multe amendamente depuse ulterior, adoptate joi de către Senat, limitează drastic atribuţiile Curţii de Conturi, făcând din această instituţie de control a tuturor autorităţilor statului, inclusiv ministere, autorităţi publice centrale sau locale, companii de stat, orice instituţie publică care funcţionează cu bani publici, o pseudo-instituţie, în care deciziile nu vor mai fi luate de Plen, ci de preşedintele Mihai Busuioc. Acesta este fost secretar general în guvernele PSD, unul dintre cei mai loiali colaboratori ai lui Liviu Dragnea. Din plenul Curţii mai fac parte Bogdan Stan (fostul şef al ANAF) şi Florin Tunaru (fost vicepreşedinte ANAF), amândoi colaboratori ai preşedintelui PSD. Nu mai poate recupera prejudicii Cea mai importantă modificare adusă legii este cea care priveşte recuperarea prejudiciilor constatate de Curtea de Conturi, în auditul pe care îl realizează. Modificările legii au vizat eliminarea părţii care stipula că „prejudiciul trebuie să fie recuperat integral prin acoperirea pierderii şi a beneficiilor nerealizate”. Potrivit proiectului adoptat, Curtea de Conturi va exercita funcţia de control „asupra modului de formare, de administrare şi de întrebuinţare a resurselor financiare ale statului şi ale sectorului public, prin forme ale auditului public externe”, dar „fără a se pronunţa asupra oportunităţii operaţiunilor”. Integral pe Adevarul
Ce fețe au făcut parlamentarii PSD când au fost întrebați ce conține Codul penal pe care l-au votat (Video). Mai mulți parlamentari PSD habar n-au avut să spună ce conțin modificările aduse Codului penal pe care l-au votat zilele trecute. Întrebați de reporterul Digi24 să enumere măcar trei prevederi importante ale actului normativ, efectiv nu au fost în stare să spună ceva coerent. Vedeți în video-ul de mai jos răspunsurile social-democraților. O stire de 4 minute video adusa de G4Media.
Consiliul Europei cere României să aștepte avizul Comisiei Veneția înainte să modifice Codurile penale. Thorbjørn Jagland, secretarul general al Consiliului Europei, a cerut joi instituţiilor din România să aştepte raportul de evaluare al Comisiei de la Veneţia înainte de a avansa reformarea Codului Penal şi a Codului de Procedură Penală. “Le cer tuturor părţilor implicate să aştepte avizul Comisiei Veneţia şi să ţină cont de această evaluare înainte de a face noi paşi în sensul modificării Codului Penal şi Codului de Procedură Penală din România”, a declarat joi Thorbjørn Jagland, potrivit unui comunicat postat pe site-ul Consiliului Europei. Comunicatul a fost postat sub formă de știre pe prima pagină a Consiliului Europei. “Aceste reforme riscă să intre în contradicţie cu obligaţiile internaţionale ale României, mai ales cu cele asumate în cadrul Convenţiei Consiliului Europei privind Legislaţia Penală în cazul Corupţiei, după cum s-a semnalat în recentul raport ad hoc elaborat de Grupul de State împotriva Corupţiei (GRECO). În calitatea de stat membru al organizaţiei noastre, România are obligaţia de a susţine principiile statului de drept”, a adăugat Thorbjørn Jagland. Integral pe Revista22
50 Raspunsuri la Revista Presei – 6 iulie. Măcelărirea Curții de Conturi – hoții decid “oportunitatea” furtului!
Cetatean06/07/2018 at 09:31
Buna dimineata! Absolut fabuloasa scrisoarea celor de la Forumul Judecatorilor catre Presedinte, 61 de pagini de motive de neconstiutionalitate care invoca inclusiv decizii CEDO si decizii ale CCR foarte pertinente, din vremea cand nu era CCDorneanu.
https://cdn.g4media.ro/wp-content/uploads/2018/07/FJR-Cerere-catre-Presedintele-Romaniei-sesizare-Curtea-Constitutionala-Codul-penal.pdf
Chapeau, cei doi judecatori (Dragos Calin si Anca Codreanu) care semneaza in numele membrilor, dar si cei care au lucrat si nu si-au pus numele, merita felicitari publice!
Sunt motive pe care si eu le-as fi scris, daca as fi avut timp, inclusiv ideea centrala ca marja de apreciere a Parlamentului cand face politica penala nu este absoluta, ci limitata de valori si principii constitutionale. Au gasit unghiul optim de atac, inclusiv prin invocarea deciziilor recente ale Curtii, si au gasit si decizii CEDO care arata ca nu e obligatoriu sa nu existe prejudiciu real, e destul sa fie un prejudiciu potential pentru a mentine incriminate anumite infractiuni!
Cei de la PNL, niste idioti cu nasul pe sus, au o sesizare de tot rasul. Insa cand li se propune colaborarea, te refuza pe motiv ca ei au niste “experti” sau nu stiu cum il cheama pe ala care face sesizarile (adica subsemnatul). Manelisti politici, ca presedintele PNL.
Si inca ceva. Codul Penal al infractorilor a fost adoptat in procedura de urgenta. Are 2 zile pentru sesizare la CCR. Cei de la PNL fac mereu aceeasi marsavie. Depun repede-repede o sesizare slaba si fara argumente pertinente, numai ca sa se laude ca au depus-o. Nu o fac in z+2 zile, ci in z+1. Ca sa arate ca ei “lucreaza”. Intre timp, Forumul Judecatorilor sau altii scriu o sesizare beton, insa nu mai au cui o trimite, ca PNL deja a depus sesizarea. Cand ajunge la CCR sesizarea, aia e facuta ferfenita (s-a intimplat la legile Justitiei, in special la legea 303/2004). CCR, cu ocazia unei sesizari proaste a PNL, adopta decizii absolut catastrofale care dupa aceea devin “general obligatorii”, in special pentru Presedinte, pe care il leaga de maini (vedeti decizia 45/2018).
Tzepelica06/07/2018 at 09:50
PNL-istii actioneaza doar ca USL-isti.
Duplicitari si avand interese comune cu PSD.
Cetatean06/07/2018 at 09:54
Tzepelica, am vorbit personal la telefon cu cei care scriu si depun sesizari. Era cu ocazia legii 303/2004 a Justitiei. Mi-a spus ca “se grabesc”, desi sesizarea lor nu era inca depusa si eu le-am trimis-o pe mail pe a mea. O scurta verificare cu textul in fata ii aratase omului ala ca nu invocase decizii CCR 9551/2009, bunaoara) pe care le invocam eu si ca alte motive serioase nu erau mentionate. Nu a acceptat sa anexeze materialul meu, era ora 14 si cica se grabea ca “se inchide registratura Secretariatului Camerei” 😀
Tzepelica06/07/2018 at 10:01
Saboteaza.
I-am vazut la tv, sustinand cu “argumente” (umar la umar cu pesedistii) pensiile speciale pt. primari.
Pe care le-au botezat… indemnizatii.
Nu mai spun ca au votat toti, in parlament, “pentru”.
Cetatean06/07/2018 at 09:52
Pagina 45-54: cei de la FJ trec in revista abuzul in serviciu in alte state europene si arata cum e el incriminat si mai ales invoca o decizie CEDO (Adrian Nastase vs Romania din 2014) in care CEDO ii respinge lui Nastase cererea, sustinand ca legea avea caracter “previzibil” si respecta prevederile europene.
Tzepelica06/07/2018 at 09:47
Clanul Dragnea-Teleorman, bine dublat de famiglia Pandele-Voluntari:
1. Speranța Clișeru – consilierul personal al Gabrielei Firea (consilier care vine din primaria Voluntari), numită prefect al Capitalei.
2. Iulian Cliseru, sotul Sperantei Cliseru, a fost numit joi, printr-o decizie a premierului Viorica Dancila, in functia de presedinte al Autoritatii care se ocupa de operatiunile petroliere din Marea Neagra.
Cetatean06/07/2018 at 09:49
Buna! Otravurile Neamului au ajuns in Casa Poporului si in alte locuri de decizie si ne omoara incet…
Tzepelica06/07/2018 at 09:52
Nu au ajuns intamplator, au fost impinsi de gugustiuci.
Care si acum le dau peste 30 de procente la alegeri.
Cetatean06/07/2018 at 09:55
Gugustiucii asteapta farame si smecherii fura cu vagonul…
Tzepelica06/07/2018 at 09:58
Lasitatea, incultura, saracia + “obiceiurile/traditiile” acestui popor atat de “mandru” pt. ce este.
Tzepelica06/07/2018 at 09:56
Aseara, la Digi, Liiceanu propunea unirea fortelor din opozitie pe modelul CDR.
Pai daca intra si liberalii, or sa-i sape din interior.
Cum i-a sapat PD-Basescu pe taranisti, ca aliati la guvernare.
Cetatean06/07/2018 at 10:00
Mda, cu PNL vioara intai in “opozitie”. Nu, merci!
zigzag06/07/2018 at 10:12
Cum se face educatie la altii : https://www.atlcom.nl/jonge-atlantici/nieuws/16268/
” On Monday July 9th, the Netherlands Atlantic Youth and Jong Defensie organize a special meeting with General Denis Mercier, Supreme Allied Commander Transformation at NATO at the residence of the Ambassador of France. The theme of this event will be:
Ps : probleme la conectare , de pe tel ma conectez si blogul functioneaza perfect . Cand folosesc MF .. blogul nu se incarca dupa care imi pica conexiunea la internet direct din router .
Am semnalat , poate e o problema tehnica sau poate .. am fost eu prea obraznic 🙂
Cetatean06/07/2018 at 10:24
poate sunt prea multe postari pe prima pagina, le mai elimin!
zigzag06/07/2018 at 10:28
nu cred , doar daca accesez /conectez la blog sau scriu un coment -de pe MF , imi pica conexiunea la internet .
Am testat chestia in ultimele 5 , 6 zile . Daca nu accesez blogul .. nu pica nici routerul ..si am urmarit intr o zi vreo 10 episoade dintr un film , pe tv smart – nu a picat conexiunea niciodata 😀
desy.demeter06/07/2018 at 14:21
Administratorul spune ca nu exista nici o legatura intre logare/postari si picarea unei conexiuni la net. El a postat de pe mobil un test si l-am sters.
Moldo06/07/2018 at 16:44
Intr-adevar. O pagina web nu poate determina direct deconectarea unui computer de la net.
Moldo06/07/2018 at 16:51
O conexiune wi-fi poate pica daca: e distanta prea mare intre router si calculator, daca calculatorul are o problema de drivere sau virus, daca sunt prea multi utilizatori sau daca banda/frecventa folosita este prea aglomerata la ora respectiva (prea multe rpitere in bloc care merg pe acelasi canal radio).
Mult mai rar se intampla daca routerul este atacat..dar asta nu are loc printr-un site..ci direct pe adresa IP. E alta discutie si nu e de la site.
paula06/07/2018 at 10:16
https://www.facebook.com/100009930722867/videos/658073307867021/UzpfSTEwMDAwOTkzMDcyMjg2Nzo2NTgwNzM0OTEyMDAzMzY/
mar06/07/2018 at 15:31
Ghinion de neșansă pentru elefantul roșu – ”Președintele Comisiei de la Veneția, Gianni Buquicchio, i-a răspuns oficial președintelui CCR, Valer Dorneanu, după ce plenul a informat pe data de 5 iunie Consiliul Europei ”cu rivire la atacurile formulate în spaţiul public la adresa Curţii Constituţionale şi presiunile exercitate asupra Curții Constituționale”. Criticarea deciziilor curții constituționale este permisă, se arată în scrisoarea de răspuns publicată pe site-ul CCR, dar că ”deținătorii funcțiilor publice trebuie să se abțină în criticile lor”. ”Criticile nerespectuoase și apelurile publice la neexecutarea deciziilor Curții sunt inadmisibile”, se mai arată în răspunsul lui Gianni Buquicchio.
https://www.g4media.ro/raspunsul-comisiei-de-la-venetia-trimis-presedintelui-ccr-valer-dorneanu-observatiile-ziaristului-liviu-avram.html
radu206/07/2018 at 15:49
Buna ziua. Comisia de la Venetia a emis niste vorbe caldute , frectie carmol picior de lemn psd, propaganda antenista deja spune ca si Venetia il obliga pe Iohanis sa o demita pe Kovesi. Vestea buna si motivul pentru care Dragnea era plin de draci ieri este ca mai la toamna se judeca http://www.ziare.com/ccr/decizii/ccr-decide-soarta-noului-cod-penal-abia-la-toamna-dezbaterea-e-programata-pe-17-septembrie-1520385 Acum judecatorii CCR sunt mici milionari la stat, intangibili, au si ei o pensie+salar de mancat toata vara nu de judecat elucubratiile lui dragnea
depemures06/07/2018 at 16:04
Acest mesaj de o diplomație maximă îi pune slugii drăgnene , dorneanu , o oglindă în față . Oricât ar fi dat pe haine prin Rusia , nu reușește să-și acopere mizeria caracterului.
Într-o țară unde borfașii nu sunt în parlament , sau nu așa de mulți ca la noi 😆 acest mesaj ar fi trebuit să primească un răspuns simplu: demisia !
cedric06/07/2018 at 16:54
inca o lege trimisa la CCR:
http://www.ziare.com/klaus-johannis/presedinte/iohannis-retrimite-la-parlament-a-treia-lege-a-justitiei-1520376
felixks06/07/2018 at 17:02
atat doar:
Raportor: Livia Stanciu
https://www.g4media.ro/surse-lovitura-pentru-liviu-dragnea-curtea-constitutionala-va-dezbate-codul-penal-peste-doua-luni-si-jumatate-pe-17-septembrie-raportor-livia-stanciu-care-l-a-condamnat-pe-liderul-psd-in-dosarul.html
depemures06/07/2018 at 17:39
cedric06/07/2018 at 17:02
https://www.g4media.ro/exclusiv-laura-codruta-kovesi-nu-imi-dau-demisia-atributiile-manageriale-nu-au-fost-delegate.html
Si o completare la stirea data de radu2 la 15:49
Diana06/07/2018 at 18:47
https://www.declic.ro/blog/ccr-amicus-curiae-cpp
Eugen Vasilescu06/07/2018 at 19:46
Stirile de la ccr sunt “highly non-standard and unexpected”
– A primit ccr semnale cum ca lucrurile sunt si trebuie sa mearga in directia opusa lui Dragnea? -Semnale posibile via DIICOT ca sunt elemente pt inceperea urmarii penale pt Veorica – semnale din Venetia si alte surse care pun ccr in cea mai proasta lumina, dar si semnale din interior ca magistratii sunt gata-in majoritate- sa lupte vizibil si subteran – etc, etc
– data de 16 sept inseamna ca ei vor face decizii dupa eventuala suspendare a lui el Presidente dupa ce revine dintr-un referendum castigat? Asta ar descuraja insasi ideea unei suspendari?
– sunt membrii ccr imuni si la acuzatii de inalta tradare?
depemureş07/07/2018 at 08:36
CSM are dreptul să-i ceara demisia lui Dorneanu. Este evident faptul că pur şi simplu acest politruc a târât onorabilitatea CCR în fecalele fermei de porci ale clanului Dragnea.
Tudorel prea înfumuratul , intră la ” tratament” de deparazitare la Innsbruck. Iar tante Veorica pleacă la Bxlls.
Apropo, ştiți de ce au blocat accesul Roşiei Montane la UNESCO ??
Ca să ” intre” Videle !
stefan6006/07/2018 at 19:55
Stati linistiti. Am turnat beton in router. Nu cade nici daca vine sfarsitul lumii. 🙂
stefan6006/07/2018 at 20:29
Atac cu gaz sarin in metroul din Tokio-Japan.
13 morti , 6.000 intoxicati.
Azi justitia nipona a spus ultimul cuvint.
Executat seful sectei care a bagat gazul + 6 complici din aceiasi secta. Spanzurati.
Da daca noi nu desfintam in 1990 , pedeapsa capitala si nu limitam ” inchisoarea pe viata” la 30 ani puscarie , mai aveam deputati , senatori , primari ?
Artys06/07/2018 at 21:59
Aveam un cavou imens..palatul parlamentului.sa fiu putin morbid…
Cetatean07/07/2018 at 09:32
Buna dimineata! 🙂 Azi nu avem Revista Presei, pentru ca lucrez la un alt material juridic care va avea consecinte, insa va semnalez excelentul articol al Ioanei Ene Dogioiu:
http://www.ziare.com/ccr/judecatori/palma-comisiei-de-la-venetia-pe-obrazul-ccr-1520424
“La cea de-a 115-a sesiune plenara (22-23 iunie 2018 – n.red.), Comisia de la Venetia a discutat despre reforma judiciara din Romania. In considerarea urgentei acestei chestiuni, Comisia a acordat un mandat raportorilor si Biroului Comisiei pentru a pregati o opinie preliminara in luna iulie. Opinia preliminara se va referi cu siguranta la deciziile adoptate de Curtea Dvs“, scrie presedintele Comisiei de la Venetia.
Si, daca ati uitat ce am scris pe 19 iunie, recititi punctul 2 din comentariul meu de atunci 🙂
http://politeia.org.ro/stiri-revista-presei/revista-presei-19-iunie-bine-ati-venit-in-raiul-faradelegii/58638/#comment-184025
Anuntasem deja pe 11 iunie la ce lucram:
http://politeia.org.ro/stiri-revista-presei/revista-presei-11-iunie-ultima-nebunie-dragnea-ameninta-nato/58579/#comment-183408
http://politeia.org.ro/stiri-revista-presei/revista-presei-11-iunie-ultima-nebunie-dragnea-ameninta-nato/58579/#comment-183478
mar07/07/2018 at 13:43
Ghinion de neșansă pentru ”genunche”, pur și simplu a fost ”călcat în picioare” la ”el acasă” .
https://www.g4media.ro/sondaj-facut-pe-genunche-fostul-ministru-liviu-pop-a-intrebat-pe-facebook-daca-ar-trebui-suspendat-presedintele-iohannis-peste-91-dintre-raspunsuri-sunt-nu.html
stefan6007/07/2018 at 18:02
Mort alt pilot cu sicriul ala zburator numit Mig 21 Lancer.
Au mai ramas 17 aparate functionante.
Mai bine duse la muzeu si cumparat scule noi ca F 16. Doar ca burtosii su pensii speciale grase calca si pe cadavre sa mentina pensile nesimtite.
Citeva date de pe ” adevarul.ro “.
– Pilotul avea doar 36 de ani.
– La activ ( pilot din 2005) , 400 ore zbor. Din care 250 pe Mig.
– A zburat o medie de 30 ore / an. SUB minimul recomandat de NATO de 50 ore / an.
Care cifra ( 50) e justificata oficial de organizatie ” ca pilotul sa nu uite masurile de baza . Pentru A NU PREZENTA UN PERICOL pentru el insusi , colegi si populatie “.
-era pilot sef. Atunci un pilot simplu , cite ore zboara ?Doar 2-3 pe an ?
Si ne mai miram ca avem 12 morti in 13 ani ?
Evident se va musamaliza tot. Generalii nostri sint de carton. Asteapta pensia speciala. Cu orica pret. Inclus anestezierea constintei.
Ma intreb daca exista pilot roman certificat ” combat ready” la norma NATO. Adica cu 200 ore zbor anual.
Nici pentru ” parada ready” nu mai avem.
Condoleante familiei dar asta e un omor premeditat. Cu responsabili politici si generali infumurati.
radu207/07/2018 at 23:03
Buna seara. Suspendarea se suspenda http://www.ziare.com/liviu-dragnea/calin-popescu-tariceanu/tariceanu-a-plecat-in-concediu-cand-dragnea-anuntase-ca-vrea-sa-discute-de-suspendarea-lui-iohannis-1520527 Surse citate de Realitatea Tv spun ca acesta este plecat din tara deja.
Monaco? Budapesta? Ierusalim?
Livio08/07/2018 at 11:31
Foame mare de bani in guvernul condamnatilor, tradusă in taxe ascunse de care nu se știe și nu se vorbește. Parc Aventura Brașov a primit “cadou” o taxa pe pădure de 100.000 euro. Care iese acum din buzunarele oamenilor: dacă mergi cu copiii acum, ca însoțitor plătești sa-i vezi. Evident, nivelul de trai creste mereu, dar nu știm noi.
Cetatean08/07/2018 at 11:39
Buna dimineata! Numai taxe “pe bunastare” avem 🙁 Si rectificari “pozitiv-negative”.
Paganel08/07/2018 at 13:34
@Citi, sănătate, spor la muncă și succes în efortul titanic depus! 🙂
Semnalez un articol despre „pretini”:
https://www.hotnews.ro/stiri-international-22554126-black-cube-implicat-ntr-nou-scandal-firma-discreditat-ong-urile-timpul-campaniei-electorale-din-ungaria-folosul-lui-viktor-orban.htm
Cetatean08/07/2018 at 13:42
multumesc 🙂 nu e inca gata, insa va fi curand 🙂
mar08/07/2018 at 14:18
Din ce am auzit la radio (în mașină), Trădiceanu și-a pus ”piciorul în ghips” și a plecat din țară. Competențele le-a delegat lui Țuțuianu, urmând ca mâine să se discute suspendarea. Cu siguranță Iohannis va fi suspendat, Pablito explicând că nu mai eexistă cale de întoarcere.
În concluzie, vom avea probleme foarte mari.
mar08/07/2018 at 14:21
”Călin Popescu Tăriceanu și-a delegat atribuțiile de președinte al Senatului parlamentarului PSD Adrian Țuțuianu pentru perioada 9 – 11 iulie, se arată într-o decizie publicată în Monitorul Oficial.”
https://www.g4media.ro/tariceanu-a-delegat-conducerea-senatului-in-conditiile-in-care-dragnea-anuntase-ca-luni-va-discuta-cu-el-despre-suspendarea-lui-iohannis.html
Paganel08/07/2018 at 15:30
Suspendarea sasului a luat „vacanța, cu trenul din Franța!” 🙂
https://www.hotnews.ro/stiri-esential-22555860-secretarul-general-adjunct-psd-edin-coali-iei-nu-mai-avea-loc-discu-iile-despre-suspendarea-pre-edintelui-amnate.htm
Asta seamănă cu „manevra” aia cu „marele miting”, pritocită vreo două luni și (cam) fâsâită, în final…
Dacă nu cumva, borfașilor li s-o fi arătat „ceva” de către occidentali: tyrliceanov a „șters-o” în „decor”, iar ăilalți, o „întorc ca la… Videle”…
Apropos: „Videle” nu e, cumva, plural de la „vid(ă)”, așa cum sunt „creierele” celor mai mulți dintre borfașii din GIO psd-alde?
mar08/07/2018 at 20:21
Oare va decide suspendarea șefei DNA?
mar08/07/2018 at 20:22
revocare sau se va transforma în ~erou” și va fi suspendat?
mar08/07/2018 at 20:42
Jigodia pleacă dar susține demersul de suspendare. – ””Chiar vineri am avut o discuție cu dl Dragnea pe acest subiect, iar răspunsul meu e foarte clar, l-am spus și domnului Dragnea, nu am nimic de ascuns, nu facem politică în secret. Prin urmare, voi susține o decizie a coaliție care urmează să demareze un proces de suspendare, o procedură de suspendare. ”
https://www.hotnews.ro/stiri-esential-22556161-riceanu-voi-sus-ine-decizie-demarare-procedurii-suspendare-nu-sunt-suficiente-voturi-pentru-ini-acest-demers.htm
elablue08/07/2018 at 21:51
Nu inteleg care ar fi logica unei suspendari saptamana viitoare.
– CP are termen 17 septembrie. Pana apare motivarea, sunt sanse mari ca Iohannis sa fie inapoi la Cotroceni.
– singura varianta cu CP ar fi OUG. Imj sta in minte ca am vazut o decizie in care ccr spunea ca nu se poate da OUG cu acelasi continut ca al unei legi aflate in procedura parlamentara, dar nu am reusit sa mai gasesc decizia respectiva.
Mai degraba cred ca Dragnea isi umfla muschii pentru figuratie in fata partidului.
Cetatean09/07/2018 at 09:09
Buna dimineata, ela 🙂
Curtea observa, insa, ca solutia aleasa de Guvern de a emite, chiar in ziua premergatoare celei in care Curtea Constitutionala urma sa se pronunte asupra constitutionalitatii Legii de aprobare a Ordonantei de urgenta nr.37/2009, o noua ordonanta de urgenta prin care abroga ordonanta de urgenta aprobata prin lege de Parlament, dar preia integral continutul acesteia, pune in discutie comportamentul constitutional de ordin legislativ al Executivului fata de Parlament si, nu in cele din urma, fata de Curtea Constitutionala.
(Decizia 1257/2009)
mar09/07/2018 at 08:53
Nasol pentru Pablito&Co., ar trebui să bage la cap și să priceapă că mai este nevoie de o scâteie ca să facă bum.
https://www.g4media.ro/revolta-anti-psd-la-neversea-mii-de-spectatori-au-strigat-psd-ciuma-rosie-dupa-o-pana-de-curent-la-concertul-lui-grasu-xxl.html
Cetatean09/07/2018 at 09:04
http://politeia.org.ro/stiri-revista-presei/revista-presei-9-iulie-pnl-o-ciuma-un-pic-mai-mica-codul-administrativ-si-curtea-de-conturi-stiu-de-ce/58805/
« Revista Presei – 9 iulie. PNL, o ciumă un pic mai mică (Codul Administrativ și Curtea de Conturi știu de ce)
Revista Presei – 5 iulie. Au dat foc la țară, ca sa scape FAMIGLIA LOR »

References: CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 ccr 
 ccr 
 ccr 
 ccr 

CSM 
 CCR 
 ccr